Bobcatsss

BOBCATSSS er et årlig, internasjonalt biblioteksymposium arrangert av studenter ved universiteter og høgskoler i Europa.Målgruppen for symposiene er informasjonsarbeidere fra hele verden innen bibliotek- og informasjonsvitenskap.
Bobcatsss feiret sitt 20.-års jubileum under konferansen i Amsterdam i januar 2012, med over fire hundre deltakere og et rekordstort antall foredrag, arbeidsseminarer og plakater. Tema for konferansen var mobile teknologier, Information in e-motion.Tematisk fellesnevner for alle konferansene har vært de utfordringer som bibliotekarer møter i dagens informasjons- og kommunikasjonssamfunn, der bibliotekene får stadig større konkurranse fra kommersielle aktører. Bobcatsss er underlagt den europeiske organisasjonen EUCLID (European Association for Library and Information Education and Research). Hvert år samarbeider to eller tre universiteter og/eller høgskoler om arrangementet. Både Øst-og Vest-Europa er representert blant arrangørene.
Norske bibliotekarstudenter har vært med på å organisere konferansene i 2001 (Vilnius, Litauen), i 2005 (Budapest, Ungarn), i 2011 (Szombathely, Ungarn), og i 2017 (Tammerfors, Finland).
En viktig del av Bobcatsss-konferansene er nettverksbyggingen som skjer på tvers av landegrensene og de sosiale tilstelninger som følger med dette. Studentene arrangerer konferansene ut fra hva de bedømmer som særlig aktuelle tema innen bibliotek- og informasjonsvitenskap-fagene. Bibliotekenes digitale utfordringer har vært i fokus. Studentene er ansvarlige for planlegging, finansiering, markedsføring og gjennomføring av arrangementet. Konferansene har hatt stor faglig og sosial betydning for bibliotekarer og informasjonsarbeidere.


== Historikk ==
Bakgrunnen for etableringen av Bobcatsss var kommunismens fall i Øst-Europa. Prosessen som førte til oppløsning av de kommunistiske regimene, startet i Ungarn i 1989. Ungarerne ønsket vestlige kontakter og sammen med lærere og studenter fra Hogeschool van Amsterdam gjennomførte Den ungarske bibliotekforening den første konferansen på Buda slott, i Ungarns nasjonalbibliotek, i 1993. IFLA-nettverket spilte en viktig rolle for å knytte kontakter østover. Som stiftere av konferansen regnes Jelke Nijboer og Dr. Ruud Brujins fra høgskolen i Amsterdam og daværende visedirektør for Budapest folkebibliotek, István Papp. For tjue år siden var det ikke så vanlig med internasjonale utvekslingsprogrammer for studenter. Bobcatsss er på den måten en forløper for det europeiske Erasmus-programmet. De første seks årene, fra 1993 til 1998, ble konferansene arrangert i Budapest.


== Navnet ==
Akronymet Bobcatsss er laget av de første bokstavene i høgskole-/universitetsbyene som var med å stifte Bobcatsss: Budapest, Oslo, Barcelona, Copenhagen, Amsterdam, Tammerfors, Stuttgart, Szombathely og Sheffield. Navnet assosieres med styrken til det nordamerikanske kattedyret «Bobcat» (Rødgaupe - Lynx rufus). I de senere år har flere byer sluttet seg til Bobcatsss-nettverket: Borås, Riga, Kharkiv, Moskva, Tallinn, Toruń, Warszawa, Sofia, Ljubljana, Kraków, Bratislava og Ankara. Den 21. Bobcatsss-konferansen vil bli avholdt i Ankara-Tyrkia i januar 2013 med tittelen: From Collections to Connections. Turning Libraries Inside Out. Arrangørene er studenter og lærere ved Hacettepe-universitetet i Ankara og ved Det Informationsvidenskabelige Akademi, IVA, i København.


== Læringsstrategi ==
For bibliotekarstudenter på master- og bachelornivå, er organiseringen av Bobcatsss-konferansene en viktig læringsprosess og inngår i studentenes utdannelsesprogram. Gjennom å delta på Bobcatsss-konferanser kan studenter lære å:

organisere en vitenskapelig konferanse (utarbeide temaer og program, vurdere og velge artikler, forberede arbeidsseminarer og plakater, publisere foredragene samt å utforme et nettsted for konferansen)
skrive og presentere en vitenskapelig artikkel (alene, sammen med andre studenter, eller en lærer)
bygge faglige og personlige nettverk i en flerkulturell kontekst.


== Kvalitet ==
En så stor konferanse vil ha bidrag av varierende kvalitet. Selv om Bobcatssskonferansene kan være profesjonelt organisert, er de først og fremst en læringsarena, der studenter og lærere får trening i å utarbeide faglige innlegg, skrive og presentere dem på engelsk. Tre uavhengige bedømmelseskomitéer vurderer de innsendte sammendrag ut fra kriteriene: originalitet, relevans og presentasjon. De to første årene deltok ikke studentene med egne foredrag. På den tredje, i 1995, deltok studenter med ca 20% av innleggene. På konferansen i Amsterdam var 40% av de innsendte bidrag fra studenter. Halvparten av artiklene var basert på samskriving (samforfatterskap) mellom studenter eller lærere og studenter. Studentbidragene, som ofte er forankret i bachelor-, master- eller prosjektoppgaver, kan være innsiktsfulle og originale, med nye perspektiver. Innledningsforedragene (keynote) er som regel av høy kvalitet og mange arbeidsseminarer og plakatpresentasjoner bidrar til det faglige utbyttet. Kvaliteten på de engelskspråklige presentasjonene har bedret seg de siste år. Ulik kulturell- og utdannelsesmessig bakgrunn bidrar til forskjeller i engelskkunnskapene til foredragsholderne fra Øst- og Vest-Europa. En del av foredragene har blitt publisert i akademiske, fagfellevurderte bibliotektidsskrifter.


== Symposier ==
1993 Budapest, Ungarn: The Role of Libraries Today, Tomorrow and Beyond. Organisasjon: Hogeschool van Amsterdam
1994 Budapest, Ungarn: The Future of Librarianship. Organisasjon: Hogeschool van Amsterdam
1995 Budapest, Ungarn: Marketing and Development of New Information Products and Services in Europe. Organisasjon: Hogeschool van Amsterdam
1996 Budapest, Ungarn: Quality of Information Services Organisasjon: Hogeschool van Amsterdam
1997 Budapest, Ungarn: New Book Economy / International Symposium Marketing and Developing New Information Products and Services in Europe. Organisasjon: Hogeschool van Amsterdam
1998 Budapest, Ungarn: Shaping the Knowledge Society Organisasjon: Royal School of Librarianship, Copenhagen
1999 Bratislava, Slovakia: Learning Society - Learning Organisation - Lifelong Learning. Organisation: University of Applied Sciences Stuttgart, University of Applied Sciences Darmstadt og University of Bratislava
2000 Kraków, Polen: Intellectual Property versus The Right to Knowledge?. Organisasjon: Royal School of Librarianship, Copenhagen
2001 Vilnius, Litauen: Knowledge, Information and Democracy in the Open Society: the Role of the Library and Information Sector. Organisasjon: Oslo University College JBI Faculty, Vilnius University
2002 Portoroz, Slovenia: Hum@n Beings and Information Specialists. Future Skills, Qualifications, Positioning. Organisasjon: Filozofska fakulteta - Oddelek za bibliotekarstvo Ljubljana, University of Applied Sciences, Stuttgart
2003 Toruń, Polen: Information Policy and the European Union. Organisasjon: Universitas Nicolai Copernici Toruń, Hogeschool van Amsterdam
2004 Riga, Latvia: Library and Information in Multicultural Societies. Organisasjon: University College of Borås, Sweden, University of Latvia
2005 Budapest, Ungarn: Librarianship in the information age. Organisasjon: Eötvös Loránd University, Budapest, Oslo University College, Norway
2006 Tallinn, Estland: Information, Innovation, Responsibility: Information professional in the Network Society Organisasjon: Tallinn University, Estonia, Royal School of Library and Information Science, Denmark 
2007 Prag, Tsjekkia: Marketing of Information Services. Organisasjon: Charles University, Czech Republic, Media University Stuttgart, Germany, University of Applied Sciences Konstanz, Germany 
2008 Zadar, Kroatia: Providing Access to Information for Everyone. Organisasjon: Humboldt-Universität zu Berlin, Deutschland, Fachhochschule Potsdam, Deutschland, Universität Osijek, Kroatiien, Universität Zadar, Kroatien
2009 Porto, Portugal: Challenges for the new information professional. Organisasjon: Universität Porto, Portugal und Universität Tampere, Finnland
2010 Parma, Italia: Bridging the digital divide: libraries providing access for all?. Organisasjon: Universität Parma, Italien, Universität Mailand, Italien, Manchester Metropolitan University, Storbritannia og Liverpool John Moores University, Storbritannia
2011 Szombathely, Ungarn: Finding New Ways. Organisasjon: Savaria Campus, Ungarn, Oslo University College, Norwegen und Fachhochschule Burgenland, Eisenstadt, Österreich
2012 Amsterdam, Nederland: Information in e-motion. Organisasjon: Hochschule der Medien / Stuttgart Media University, Deutschland, Hanze University in Groningen, Nederland und Hogeschool van Amsterdam, Nederland.
2013 Ankara, Tyrkia: From Collections to Connections. Organisasjon: Hacettepe-Universitetet i Ankara, Tyrkia og Det Informationsvidenskabelige Akademi IVA København, Danmark
2014 Barcelona, Spania: Library (r)evolution: Promoting sustainable information practices
2015 Brno: Design, innovation, participation
2016 Lyon, Frankrike: Information, libraries, democracy
2017 Tammerfors: Improving quality of life through information.
2018 Riga: The power of reading
2019 Osijek: Information and technology transforming lives: Connection, Interaction, Innovation
2020 Paris, Frankrike: Information management, fake news and disinformation


== Referanser ==


== Litteratur ==
Audunson, R. (2005): Bobcatsss manual. Hentet 22. august 2012 fra: https://web.archive.org/web/20080916200936/http://www.jbi.hio.no/bibin/euclid/bobcatsss.html
Caesar, I. (2008): «A Ride Through the new age of Librarianship: Various Questions and Only a few Answers. Experiences From the BOBCATSSS 2008 Symposium in Zadar», LIBREAS. Library Ideas nr. 12
Corradini, E. (2010): «BOBCATSSS 2010 in Parma, Italy: Bridging the digital divide: libraries providing access for all?» New Library World, Vol. 111 nr. 7/8, s. 354 - 358
Eiriksson, J.M., Lerche A.M. og Retsloff, J.M. (2006): «BOBCATSSS 2006: Information, Innovation and Responsibility: Information Professional in the Network Society» New Library World, Vol. 107 nr. 7/8
Eiriksson, J.M., Retsloff, J. M. og Jørgensen, M. U. (2007): «BOBCATSSS 2007» New Library World, Vol. 108 nr. 9/10, s. 463 - 464
Jackman, S. (2009): «Bobcatsss 2009» New Library World, Vol. 110 nr. 7/8, s. 388 - 390
Hassel, K. og Sylthe, B.E. (2001): BOBCATSSS Open 2001: med hovedvekt på markedsføring og sponsing. Oslo: Høgskolen i Oslo, Avd. JBI.
Hole, H. (2001): The www.bobcatsss.com website. Oslo: Høgskolen i Oslo, Avd. JBI.
Johansen, G.M. og Gabrielsen, I.-M.M. (2001): En kvantitiv og kvalitativ analyse av foredrag presentertunder BOBCATSSS konferansen 2001: er det forskjeller mellom Øst- og Vest-Europa og studenter og lærere? Oslo: Høgskolen i Oslo, Avd. JBI.
Klobcar, M. og Juznic, P. (2002): «Bibliometrical and bibliographical analysis of Bobcatsss proceedings (1998-2001)» Hum@an beings and information specialists. Proceedings 10th international Bobcatsss symposium on Library and Information Science, s. 16-25
Marangio, F. (2011): «BOBCATSSS 2011» New Library World, Vol. 112 nr. 7/8, s. 382 - 383
Moen, C. og Glosli, S.R. (2001) Bobcatsss 2001: en organisasjonsodyssé. Oslo: Høgskolen i Oslo, Avd. JBI.
Nijboer, J. (2012): «From static bookshelves to mobile communication. Two decades of Bobcatsss developments» Information in e-motion. Proceedings of the Bobcatsss 2012, 20th International Conference on Information Science, 23-25 januar, 2012, Amsterdam, Bock+Herchen, Bad Honnef, s. 14-18
Riekert, W.-F. og Simon, I. (2012): Information in e-motion. Proceedings of the Bobcatsss 2012, 20th International Conference on Information Science, 23-25 januar, 2012, Amsterdam, Bock + Herchen, Bad Honnef. Nedlastbar PDF fra: https://web.archive.org/web/20120817121919/http://www.bobcatsss2012.org/programme/proceedings/
Robinson, S. P. og Westwood, C. (2010): «Symposium report: BOBCATSSS 2010» New Library World, Vol. 111 nr. 7/8, s. 351 - 353
Tallerås, K. (2008): «Report from the 2008 BOBCATSSS symposium in Zadar, Croatia» New Library World, Vol. 109 nr. 9/10, s. 483 - 486
Thiele, J. og Moyer, J. (2012): «Bobcatsss 2012 Conference report: Amsterdam, The Netherlands» New Library World, Vol. 113 nr. 5/6, s. 304 - 306
Tveter, F. (2010): «Fra innsiden av Bobcatsss 2010» Bok og bibliotek nr. 2, 72-75


== Eksterne lenker ==
Offisiell Website til BOBCATSSS 2010
Offisiell Website til BOBCATSSS 2011
Offisiell Website til BOBCATSSS 2012
Offisiell Website til BOBCATSSS 2013 Arkivert 15. oktober 2012 hos Wayback Machine.
Offisiell Website til BOBCATSSS 2017 Arkivert 21. april 2016 hos Wayback Machine.
Offisiell Website til BOBCATSSS 2019
Offisiell Website til EUCLID (blog)
Opprinnelig BOBCATSSS-Portal